HANKELEPING NR 3.1-5/3

Tellija	Tallinna linn Tallinna Linnavaraameti kaudu	
Registrikood	75023757	
Esindaja	Tallinna Linnavaraameti juhataja asetäitja Marko Sula ameti juhataja ülesannetes 	
Esindamise alus	Tallinna Linnavaraameti põhimäärus ja Tallinna Strateegiakeskuse  12. novembri 2025 puhkusekäskkiri nr 0050-PUH/978
	
Töövõtja	Optimus Systems AS	
Registrikood	11096397	
Esindaja	juhatuse liige Rein Mee	
 
edaspidi eraldi nimetatud kui pool või koos pooled, sõlmisid minikonkursi nr 304137 tulemusena hankelepingu alljärgnevas:

1.	Hankelepingu ese ja tähtaeg
1.1.	Käesoleva hankelepingu alusel kohustub töövõtja osutama turva- ja nõrkvoolusüsteemide hooldust (edaspidi teenus) Tallinna Linnavaraameti hallatavas hoones aadressil Hooldekodu tee 2/1 ja Pihlaka tn 12 kooskõlas raamlepinguga nr 254819 (edaspidi raamleping). Tingimustes, mida hankeleping ei reguleeri, lähtuvad pooled raamlepingus sätestatust.
1.2.	Hankelepingu lahutamatuks osaks on järgmised dokumendid:  
1.2.1.	Lisa 1 - tehniline kirjeldus;
1.2.2.	Lisa 2 - hinnapakkumus;
1.2.3.	Lisa 3 - minikonkursi dokument.
1.3.	Kui punktis 1.2 nimetatud lepingudokumentide vahel esineb vastuolu, lähtuvad pooled lepingudokumentide tõlgendamisel järgmisest järjekorrast: 
1.3.1.	minikonkursi dokument; 
1.3.2.	hankeleping;
1.3.3.	hinnapakkumus.
1.4.	Töövõtja  osutab teenust vastavalt tellija hinnapäringus sätestatud tingimustele ja töövõtja hinnapakkumusele.
1.5.	Hankeleping kehtib alates hilisemast allkirjastamisest 24 kuud.
1.6.	Tellijal on õigus tellida tööga seotud lisateenuseid, mida ei ole nimetatud tehnilise kirjelduse (lisa 1) loetelus.
1.7.	Kõik tööd, mis ei sisaldu lepingu hinnas maksumusega üle 1000 euro, tuleb eelnevalt tellijaga kooskõlastada.
1.8.	Tellijal on õigus läbi viia uus minikonkurss ja tellida teenust ka teistelt raamlepingu osapooltelt, kui pakutud maksumus ületab märkimisväärselt kehtivat turuhinda.

2.	Hankelepingu maksumus ja töö teostamise kinnitamine
2.1.	Hankelepingu eeldatav maksumus on 30320 eurot, millele lisandub käibemaks kehtivas määras. Hankelepingu kogumaksumus peab sisaldama kõiki vajalikke kulusid ja kõiki tellija poolt tasumisele kuuluvaid makse ja tasusid. 
2.1.1.	Hankelepingu eeldatav maksumus sisaldab avariiväljakutse tasu, mis on 40 eurot tunnis, millele lisandub käibemaks kehtivas määras. Eeldatavalt 350 tundi lepinguperioodil.
2.2.	Osutatud teenuse kohta vormistavad pooled üleandmise-vastuvõtmise akti vastavalt raamlepingus sätestatud tingimustele.
2.3.	Tellija tasub nõuetekohaselt osutatud teenuse eest vastavalt raamlepingus sätestatud tingimustele. Teenuse eest tasumisele kuuluv arve peab vastama raamlepingus sätestatud tingimustele. Tellijal on õigus keelduda raamlepingu tingimustele mittevastava arve tasumisest.

3.	Teated ja informatsioon
3.1.	Hankelepingus täitmisega, v.a hankelepingu lõpetamine ja muutmine, seotud küsimustes on tellija kontaktisik kinnisvarahalduse osakonna haldusteenuste koordinaator Rinaldo Lina, tel +372 5389 8052, e-post: rinaldo.lina@tallinnlv.ee  
3.2.	Punktis 3.1 nimetatud tellija kontaktisiku töökohustustest eemal viibimisel (puhkus, lähetus, haigus jmt), on samad õigused kontaktisiku asutusesiseselt määratud asendajal.
3.3.	Töövõtja kontaktisik hankelepingu täitmisega seotud küsimustes on hooldusjuht Alar Tamm, tel +372 5552 3100, e-post alar.tamm@optimus.ee.

4.	Poolte allkirjad
(allkirjastatud digitaalselt)
Marko Sula 
Tellija esindaja	(allkirjastatud digitaalselt)
Rein Mee
Töövõtja esindaja